ms ms id en id hu ms en id en id id id id ms id id ms id id id id id en id en id id id id id id id en fy en ms en fi en id id ms en ms id en id en en id id id id en fr en en en en en
Di sinilah titik kasih ditemukan, di sini jua aku curah segala.
Archive for the ‘Sad’ Category
Bangun pagi tadi, saya menjenguk si kecil berdua itu. Stewart sedang tidur dan si Mickey pula terlentang di luar rumah kecilnya. Saya membuka sangkar Mickey dan mengangkatnya keluar. Tiada sebarang bantahan daripadanya. Saya sudah mula tidak sedap hati. Biasanya, untuk mengangkat mereka keluar, saya akan bersiap sedia memakai sarung tangan untuk mengelakkan tangan saya calar dicakar mereka.
Tapi pagi tadi, Mickey sangat pasif. Tiada tindak balas agresif daripadanya. Saya membelek-belek mukanya. Hidungnya kering dan tidak kemerah-merahan seperti biasa. Sebenarnya sejak saya mengambil alih menjaga mereka berdua, Mickey memang jauh lebih pasif berbanding Stewart yang sangat aktif.
Yang paling ketara, Mickey berak cair. Najisnya bukan bulat-bulat kecil seperti Stewart. Untuk pengetahuan semua, najis hamster adalah sama seperti tikus. Bulat-bulat bujur bewarna hitam dan kering. Berlainan sungguh si Mickey. Tetapi ketika Sha datang menjenguk saya di bilik sebelum pergi bercuti, Sha ada memberitahu bahawa Emy pernah memberitahunya bahawa si Mickey ini beraknya cair. Saya memang pelik tapi memandangkan berak cair ini sudah lama bermula, jadi saya buat tidak kisah.
Selepas saya meletakkan Mickey di dalam sangkarnya semula, saya menghubungi Emy. Saya khabarkan keadaan hamsternya yang seekor ini. Emy memberitahu, dia yakin dia sempat balik untuk menguruskan Mickey. Dia pun sudah berada di lapangan terbang untuk bertolak balik ke Moscow. Saya pun membilang masa.
Sekitar 11 pagi, saya lihat Mickey semakin lemah. Saya tak keruan. Saya nekad hendak membawanya berjumpa veterinar. Tapi suhu sejuk di luar. Baru saya terfikir. Bagaimana saya hendak membawanya keluar menaik bas menuju ke zoomagazin (Pet Shop) yang terdekat di The Old Arbat Street. Selepas Zohor, saya mengambil keputusan untuk menelefon emak. Sebelum menjadi cikgu, emak saya bertugas sebagai Penolong Pegawai Haiwan Daerah. Saya mendapatkan khidmat kaunseling daripada emak. Cemasnya saya waktu itu seperti ada orang hendak bersalin.
Emak bertanyakan keadaan fizikal si Mickey. Saya memberitahu segalanya. Dari kisah beraknya, kepasifannya, kurang makannya, saiznya yang kecil berbanding Stewart dan keadaannya yang seperti sudah hendak mati gayanya. Emak menerangkan tentang hipotesisnya bahawa Mickey mungkin dari awal lagi mengalami ketidaksesuaian (non-compliant) kepada jenis makanan yang diberikan padanya. Sebab itu beraknya cair sejak awal lagi. Saya bertanya kenapa dengan tiba-tiba dia boleh jatuh sakit. Emak menjawab, kemungkinan besar dia dijangkiti virus. Emak menyuruh saya melihat hidung Mickey. Saya menerangkan bahawa ianya kering. Punggungnya juga kering. Emak kata, kemungkinan besar benar ini disebabkan jangkitan virus. Sebab itu prosesnya sekejap saja. Badan Mickey sedang mengalami dehidratasi yang menyebabkan hidung dan punggungnya kering.
Emak menyuruh saya mengasingkan Stewart daripada Mickey. Sebenarnya awal-awal lagi saya sudah mengasingkan mereka. Saya sudah jangka ini mesti ada kaitan dengan jangkitan virus atau bakteria. Saya membiarkan Stewart terus berada di dalam bilik saya manakala Mickey saya pindahkan di depan TV. Buat kesekian kalinya, saya membersihkan lagi sangkar mereka berdua.
Selepas menelefon emak, saya masih cemas. Saya menelefon zoomagazin yang berdekatan itu untuk mendapatkan khidmat nasihat. Saya menerangkan keadaan Mickey kepada veterinar yang bertugas. Dia juga menerangkan bahawa daripada apa yang diterangkan, dia juga berpendapat bahawa Mickey diserang jangkitan virus. Dia menasihatkan saya supaya Stewart diletakkan di tempat yang bertutup dan terasing daripada Mickey. Saya sudahpun melakukannya. Dan dia menasihatkan agar Stewart dibawa untuk mendapatkan suntikan jika dia juga mulai lemah. Alhamdulillah, Stewart masih sangat sihat.
Selepas solat Asar, saya menjenguk Mickey semula. Saya terdiam sejenak. Mickey diam saja dan apabila saya menolak sedikit badanya, dia sudah tidak bergerak. Saya duduk mencangkung di sisi sangkar comel Mickey. Mickey sudah tiada. Betapa jarak masa di antara kali terakhir saya melihatnya dan saya solat Asar adalah kira-kira 20 minit saja. Saya menelefon sekali lagi zoomagazin itu. Dia menyuruh saya merasa badan Mickey sama ada masih merasa getaran atau tidak. Saya katakan tidak. Veterinar itu mengesahkan, Mickey sudahpun tiada. Saya memandang jam. Jam menunjukkan pukul 2.45 petang.
Akhirnya, Mickey pergi juga meninggalkan Emy dan Daus (tuannya) juga saya si pembela yang sudah mula sayangkannya. Sungguh. Saya tidak pernah menyukai binatang-binatang berbulu. Kalau kucing ayah di rumah, saya rasa hendak sepak pun iya. Saya geli. Tapi lain pula dengan Stewart dan Mickey ini. Tempatnya sudah pasti di syurga. Semoga setiap decitannya selama ini mengingatkan saya tentang mengingati mati. Nampaknya, betullah kata Emy. Dia sempat pulang ke Moscow untuk menguruskan Mickey buat kali terakhir. Buat kali yang terakhirnya.
Nota 1: Kumpulan virus yang menyerang rodent dan manusia adalah berbeza. Saya tidak perlu risau apa-apa.
Nota 2: Bagi yang di Moscow, nah ni nombor zoomagazin di Stary Arbat. Veterinarnya sangat bagus. +7 (499) 241-6523.
Nota 3: Kalau ini manusia, tahu juga saya hendak buat apa. Tapi ini adalah haiwan. Betapa ilmu Allah itu sangat luas dan tak terhimpun dek akal.
Posted on January 21st, 2009 by Sarah  |  22 Comments »
Ujian Itu Tanda Allah Sayang
Petang tadi saya dirompak. Rompak? Betulkah terma itu? Hmm. Yang pasti, segala barang saya dalam beg sandang saya hilang sekelip mata.
Saya hilang kad pelajar, kad pelajar anatarabangsa (ISIC), kad metro, kad bank, kad insurans, kad debit, kad hostel, kad pengenalan diri sementara (kerana pasport saya sedang diproses untuk urusan visa, kami panggil spravka) duit sekitar RM220, credit book (yang merekodkan keputusan exam sejak tahun 1, kami panggil zachut book) dan kamera Sony D55.
Yang sedihnya, ketika mencari-cari kemungkinan beg saya itu dicampak ke dalam tong sampah besar yang mengumpulkan sampah di belakang bangunan hostel, saya lihat kot saya disidaikan pada tong sampah itu dan satu-satunya barang saya yang terselamat ialah buku koleksi sajak saya yang saya sentiasa bawa kemana-mana. Buku itu pun terdampar separuh lembap di atas jalan tar. Alhamdulillah selamat. Di dalam buku ini jugalah saya coretkan artikel-artikel untuk majalah persatuan pelajar untuk beberapa edisi yang telah saya siapkan. Tinggal untuk submit saja. Syukur Ya Allah.
Saya memanjat tong sampah itu mengais-ngais sampah di permukaan untuk mencari juga beg saya. Saya sedih tapi saya tak mampu menangis setitis pun pada waktu itu. Ahli team futsal perempuan yang lain masih setia di situ menolong mencari-cari. Saya menyuruh yang lain terus naik dulu untuk solat Maghrib. Saya bertemankan Ika cuba memikirkan arah jalan yang mungkin dilalui oleh si pencuri dan kemungkinan di manakah dia membuang beg itu. Paling kurang, saya berdoa semoga saya dapat mencari semula credit book saya itu. Kami merentas kawasan apartment dan taman permainan kecil dalam gelap waktu Maghrib menuju ke arah kawasan tong sampah besar di situ. Tibanya di situ, sekali lagi saya memanjat tong sampah itu dan menguis-nguis sampah dengan niat dapat menemui beg itu dan credit book saja. Cukuplah saya temui credit book itu saja. Tetap tidak berjumpa. Saya dan Ika balik untuk solat.
Alhamdulillah, buat pertama kalinya saya tidak berniat untuk membawa handphone ke lecture pada petang tadi. Saya malas kerana bagi saya memang tiada sesiapa yang akan menghubungi saya dalam tempoh itu. Sebaik sampai di bilik, saya ada terasa hendak menangis tapi saya rasa saya tak redha dengan ujian Allah ini jika saya menangis. Perkara pertama yang saya lakukan ialah solat Maghrib dan kemudian menghantar SMS kepada ayah saya memaklumkan hal ini. Saya minta tolong ayah tolong selesaikan kad bank baru untuk saya. Tak lama kemudian, Kaklong menegur saya di YM untuk mendapatkan gambaran sebenar kejadian. Kaklong bertindak sebagai orang tengah antara saya dan keluarga. Selesai segalanya. Terima kasih kepada Atiqah Asbi kerana meminjamkan saya kad banknya yang kedua untuk memudahkan urusan penghantaran wang. Hmm. Saya tiada duit pun sekarang ni. Walau sesen. Apa-apapun, terima kasih kepada keluarga saya yang sedang cuba menyelesaikan segalanya yang berkaitan dengan kad bank saya.
Bila difikirkan semula, ujian yang saya lalui ini tidaklah sebesar mana. Saya tidak rugi banyak seperti sesetengah orang yang lain. Kebetulan, pagi tadi selepas pulang dari rumah mayat, saya membayar bil telefon rumah untuk tempoh 3 bulan. Jadi, saya sudah kurangkan duit dalam purse saya. Kad metro saya pula akan tamat tempoh sebaik masuk bulan November ini kerana sudah genap 5 tahun. Kad insurans saya akan tamat 24 Oktober ini. Maksudnya, saya akan menerima kad baru pada minggu hadapan. Kad debit saya pula memang tak dipanjangkan tempohnya lagi kerana saya balik Malaysia. Tamat Ogos lalu. Nasib baik dah tamat tempoh. Kalau tak, orang itu boleh gunakan kad saya itu sesuka hati dan bilnya akan dicaj ke telefon bimbit saya. Alhamdulillah. Kad pelajar, kad pelajar antarabangsa, kad bank, kad hostel dan kad pengenalan diri sementara (spravka) insya Allah boleh dibuat semula di Deans Office Isnin ini. Tiada masalah tentang ini. Telefon bimbit juga Alhamdulillah saya tidak bawa. Kamera yang hilang itu saya tak terkilan langsung. Ada rezeki, ada duit, dapatlah gantinya nanti. Sekarang ni itu semua tidak penting langsung. Cuma yang saya bimbangkan ialah credit book saya. Sistem di sini, setiap kali exam, kita akan mendapat tanda tangan pengesahan daripada doktor-doktor dan pensyarah-pensyarah yang men-viva kita. Katanya, saya perlu pergi menemui kesemua pensyarah-pensyarah tersebut untuk memenuhkan semula credit book saya. Takkanlah sekuno tu? Takkan tiada rekod dalam komputer? Mustahil. Saya harapkan penyelesaian yang lebih mudah, Ya Allah…
Saya tenang di sini kerana saya yakin pasti ada hikmah disebalik segala yang terjadi. Pasti. Dan saya tenang kerana saya ada rakan serumah yang sangat menenangkan dan memahami. Cumanya, sekarang ini saya money-less ðŸ™
Posted on October 18th, 2008 by Sarah  |  20 Comments »
Dunia Sarah Fan Page
Capaian Lama Select Month December 2018  (1) April 2017  (1) February 2017  (1) January 2017  (2) May 2016  (1) March 2016  (1) January 2016  (9) October 2015  (1) August 2015  (1) July 2015  (3) June 2015  (6) May 2015  (1) January 2015  (1) September 2014  (1) May 2014  (2) April 2014  (3) November 2013  (1) August 2013  (1) December 2012  (1) November 2012  (1) August 2012  (2) July 2012  (1) March 2012  (3) February 2012  (2) January 2012  (3) November 2011  (2) October 2011  (4) September 2011  (3) August 2011  (2) July 2011  (1) May 2011  (2) April 2011  (1) March 2011  (4) February 2011  (4) January 2011  (4) December 2010  (7) November 2010  (1) October 2010  (2) September 2010  (2) August 2010  (6) July 2010  (11) June 2010  (9) May 2010  (5) April 2010  (4) March 2010  (7) February 2010  (8) January 2010  (5) December 2009  (10) November 2009  (7) October 2009  (9) September 2009  (5) August 2009  (15) July 2009  (24) June 2009  (9) May 2009  (16) April 2009  (28) March 2009  (26) February 2009  (36) January 2009  (41) December 2008  (36) November 2008  (40) October 2008  (27) September 2008  (8) August 2008  (2) July 2008  (15) June 2008  (17) May 2008  (15) April 2008  (21) March 2008  (19) February 2008  (18) January 2008  (22) December 2007  (7)
Saya Juga Pernah Gagal
Izz Zayd Mishary : Motivasi Penghijrahan Mama
Lima Tahun Yang Mendewasakan
Khairul Asraf on Saya Juga Pernah Gagal
Hafiz on Dato’ Bahaman
IzZati on My Little Caliph
rohani hashim on Saya Juga Pernah Gagal
rohani hashim on Saya Juga Pernah Gagal
Dunia Sarah is powered by WordPress | Entries (RSS) | Comments (RSS)